b"\n_START_ARTICLE_\nMcDonnell Douglas F-15 Eagle\n_START_SECTION_\nIstorija\n_START_PARAGRAPH_\nTai vadinamasis dogfighting (angl. dogfighting\xc2\xa0'naikintuv\xc5\xb3 oro m\xc5\xab\xc5\xa1is') naikintuvas, skirtas oro m\xc5\xab\xc5\xa1iams su sunkiaisiais prie\xc5\xa1o naikintuvais, taip pat naudojamas kaip bombone\xc5\xa1is. Gali atlikti ir gaudan\xc4\x8diojo naikintuvo funkcij\xc4\x85, nes savo grei\xc4\x8diu nusileid\xc5\xbeia tik MiG-25 ir MiG-31._NEWLINE_Tai yra bene geriausias JAV karini\xc5\xb3 oro paj\xc4\x97g\xc5\xb3 oras\xe2\x88\x92oras l\xc4\x97ktuvas, pasi\xc5\xbeymintis geriausiomis savyb\xc4\x97mis i\xc5\xa1 vis\xc5\xb3 amerikie\xc4\x8di\xc5\xb3 naikintuv\xc5\xb3. Jis du su puse karto vir\xc5\xa1ija garso greit\xc4\xaf, pasiekia 2650 km/h ir gali pakilti \xc4\xaf 18\xc2\xa0km auk\xc5\xa1t\xc4\xaf._NEWLINE_Buvo kurtas kaip atsakas rus\xc5\xb3 MiG l\xc4\x97ktuvams, kurie karaliavo Kor\xc4\x97jos kare, tur\xc4\x97j\xc4\x99s lengvai \xc4\xafveikti MiG-21, MiG-23 ir kitus iki tol naudotus rus\xc5\xb3 l\xc4\x97ktuvus._NEWLINE_1974\xc2\xa0m. F-15 atliko pirm\xc4\x85j\xc4\x85 taktin\xc4\x99 oro u\xc5\xbeduot\xc4\xaf, ir buvo pavadintas geriausiu kada nors pagamintu oras\xe2\x88\x92oras naikintuvu. Kovos krik\xc5\xa1t\xc4\x85 gavo 1976\xc2\xa0m. per karinius manevrus Libane numu\xc5\xa1\xc4\x99s 5 i\xc5\xa1 6 MIG-21. Nuo tada ir iki \xc5\xa1iol F-15 Eagle pla\xc4\x8diai naudoja JAV ir Izraelio oro paj\xc4\x97gos.\n_START_SECTION_\nRus\xc5\xb3 atsakas\n_START_PARAGRAPH_\nTSRS, i\xc5\xa1analizav\xc4\x99 F-15 Eagle duomenis, suk\xc5\xabr\xc4\x97 MiG-29. Taip pat buvo kuriamas Su-27, kuris ir yra pagrindinis F-15 var\xc5\xbeovas. Jis buvo kuriamas, kaip modernesnis, tos pa\xc4\x8dios ketvirtos kartos l\xc4\x97ktuvas, pasi\xc5\xbeymintis \xc4\xafsp\xc5\xabdingu valdymu ir ginkluote. Sakoma, kad F-15 Eagle buvo kurtas b\xc5\xabti geriausiu, o Su-27\xc2\xa0\xe2\x80\x93 tam, kad nugal\xc4\x97t\xc5\xb3 geriausi\xc4\x85j\xc4\xaf. Tiek F-15, tiek Su-27 yra pastoviai modernizuojami, bei naujausios j\xc5\xb3 versijos yra prilyginamos 4++ kartos naikintuvams._NEWLINE_Vis d\xc4\x97lto F-15 Eagle ir Su-27 Flanker naikintuvams dar n\xc4\x97 karto n\xc4\x97ra tek\xc4\x99 susiremti oro m\xc5\xab\xc5\xa1yje, tad vienareik\xc5\xa1mi\xc5\xa1kai skelbti geriausio dogfight naikintuvo negalima. Teigiama, jog viskas priklausyt\xc5\xb3 nuo piloto. Vien F-15 oro m\xc5\xab\xc5\xa1i\xc5\xb3 statistika kalba u\xc5\xbe save: 104 pergal\xc4\x97s ir 0 pralaim\xc4\x97jim\xc5\xb3 per daugiau nei 30 tarnybos met\xc5\xb3. Buvo numu\xc5\xa1ti tokie gerai vertinti rus\xc5\xb3 l\xc4\x97ktuvai, kaip MiG-25 ir MiG-29.\n_START_SECTION_\nAteitis\n_START_PARAGRAPH_\nNaujas, 5-osios kartos naikintuvas, F-15 pamaina\xc2\xa0\xe2\x80\x93 neseniai tarnybon stoj\xc4\x99s F-22 Raptor, kur\xc4\xaf kuriant buvo panaudota naujausia Stealth (nematomumo) technologija, bei daugyb\xc4\x97 kit\xc5\xb3 visi\xc5\xa1kai nauj\xc5\xb3 technini\xc5\xb3 sprendim\xc5\xb3._NEWLINE_Kol kas F-15E Strike Eagle modifikacija t\xc4\x99sia tarnyb\xc4\x85 JAV KOP, nes yra puikus oras-\xc5\xbeem\xc4\x97 l\xc4\x97ktuvas, bei n\xc4\x97ra daug eksploatuotas. F-15C modifikacijoje \xc4\xafrengti nauji pa\xc5\xbeang\xc5\xabs AN/APG-63(v)2 radarai, ir \xc5\xa1ie l\xc4\x97ktuvai tarnyb\xc4\x85 tur\xc4\x97t\xc5\xb3 t\xc4\x99sti bent iki 2020\xc2\xa0m. Po kelias F-15 eskadriles neseniai \xc4\xafsigijo Saudo Arabijos (F-15S), Piet\xc5\xb3 Kor\xc4\x97jos (F-15K) bei Singap\xc5\xabro (F-15SG) karin\xc4\x97s oro paj\xc4\x97gos._NEWLINE_\xe2\x80\x9eBoeing\xe2\x80\x9c korporacija 2009\xc2\xa0m. kovo 17 d. pristat\xc4\x97 perspektyvin\xc4\x97s F-15SE Silent Eagle modifikacijos demonstracin\xc4\x99 versij\xc4\x85. Silent Eagle turi dal\xc4\xaf penktos kartos naikintuv\xc5\xb3 savybi\xc5\xb3 \xe2\x88\x92 suma\xc5\xbeint\xc4\x85 pastebimum\xc4\x85 radarams (Stealth technologija), pasiekiam\xc4\x85 pasl\xc4\x97pus ginklus i\xc5\xa1oriniuose \xe2\x80\x9epseudo\xe2\x80\x9c kuro bakuose, absorbuojan\xc4\x8diomis radar\xc5\xb3 spinduliavim\xc4\x85 dangomis, bei pakreipus vertikalius uodegos sparnus 15 laipsni\xc5\xb3 kampu viens prie\xc5\xa1 kit\xc4\x85. \xc5\xa0i modifikacija i\xc5\xa1 esm\xc4\x97s bus skirta eksportui, bei tur\xc4\x97s JAV vyriausyb\xc4\x97s leistinus suma\xc5\xbeinimus radar\xc5\xb3 pastebimumui kiekius eksportui."